तन्वी मल्टीमीडिया के बैनर तले बनी फिल्म ‘नागराज’ में अंजना सिंह इच्छाधारी नागिन के रोल में हैं. अंजना ने हाल ही में फिल्म की शूटिंग खत्म की है. उन्होंने बताया कि ऐसा किरदार जो मात्र किस्से कहानी में प्रचलित हो पर्दे पर जीना चुनौतीपूर्ण काम है क्योंकि उसे न तो किसी ने देखा होता है और न ही उनके बारे में कोई ठोस जानकारी होती है. अंजना ने बताया कि इस फिल्म का निर्माण भव्य कैनवास पर किया गया है जिसमें स्पेशल इफेक्ट भी काफी होगा.